
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2746 

14 Οκτωβρίου 2014 


ΑΠΟΦΑΣΕΙ Σ 

Αριθμ. 8122.1/49/2014 

Έγκριση κανονισμού τελών και δικαιωμάτων του Ορ¬ 
γανισμού Λιμένος Ν. Εύβοιας Α.Ε. (Ο.Λ.Ν.Ε. Α.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

Τις διατάξεις: 

1. των άρθρων 7, 10, παρ. 3α και 11 του Ν. 3429/2005 
«Δημόσιες Επιχειρήσεις και Οργανισμοί (ΔΈ.Κ.Ο.)» 
(Α'314), 

2. του Ν. 4254/07-04-2014 (Α'85) «Μέτρα στήριξης και 
ανάπτυξης της ελληνικής οικονομίας στο πλαίσιο εφαρ¬ 
μογής του Ν. 4046/2012 και άλλες διατάξεις», 

3. των άρθρων 41 και 90 του π.δ. 63/2005 «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά όργανα» (Α'98), 

4. του άρθρου εικοστού πρώτου «Διάσπαση Λιμενικών 
Ταμείων - Μετατροπή Λιμενικών Ταμείων σε Α.Ε. του 
Ν. 2932/2001 (Α'145), όπως ισχύει, 

5. του άρθρου 6 του Ν. 2399/1996 «Λιμενικά τέλη επι¬ 
βατών» (Α'90), όπως έχει τροποποιηθεί και ισχύει, 

6. του άρθρου 1 του Ν. 4256/2014 (Α' 92) «Τουριστικά 
πλοία και άλλες διατάξεις», 

7. η αριθ. Υ48/09-07-2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β' 2105/2012), 

8. το υπ’ αριθμ. 3353/24-07-14 έγγραφο του Οργανι¬ 
σμού Λιμένος Ν. Εύβοιας Α.Ε., το οποίο αφορά στην υπ’ 
αριθμ. 91/07-07-14 απόφαση του Διοικητικού Συμβουλίου 
του Οργανισμού Λιμένα Ν. Εύβοιας Α.Ε. για την έγκριση 
κανονισμού τελών και δικαιωμάτων του Οργανισμού 
Λιμένα Ν. Εύβοιας Α.Ε. (Ο.Λ.Ν.Ε. Α.Ε.), 

9. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1.- Την έγκριση του κανονισμού τελών και δικαιωμάτων 
του Οργανισμού Λιμένα Ν. Εύβοιας Α.Ε. ως ακολούθως: 

ΜΕΡΟΣ ΠΡΩΤΟ 

ΚΕΦΑΛΑΙΟ Α'- ΣΚΟΠΟΣ, ΟΡΙΑ ΙΣΧΥΟΣ ΚΑΙ ΟΡΙΣΜΟΙ. 

Άρθρο 1. Σκοπός. 

Σκοπός του παρόντος κανονισμού είναι η τιμολόγηση 
των τελών και δικαιωμάτων υπέρ του Οργανισμού έναντι 


παρεχομένων υπηρεσιών προς τρίτους αναφορικά με την 
κίνηση και τον ελλιμενισμό των πλοίων, την διακίνηση επι¬ 
βατών, οχημάτων και φορτίων και τη χρήση των λιμένων 
και των λιμενικών εγκαταστάσεων καθώς και η ρύθμιση 
θεμάτων συναφών με τον προσδιορισμό, την είσπραξη και 
την απόδοση αυτών, σε εκτέλεση των διατάξεων του άρ¬ 
θρου 51 πργ. 5 του Ν. 4150/2013 (ΦΕΚ Α' 102) και του άρθρου 
εικοστού πρώτου πργ. 10 του Ν. 2932/2001 (ΦΕΚ Α' 145). 

Άρθρο 2 
Όρια ισχύος. 

Ο παρών κανονισμός ισχύει σε όλη την έκταση της 
περιοχής αρμοδιότητας του Οργανισμού Λιμένων Ν. 
Εύβοιας, όπως αυτή καθορίζεται από την κείμενη νο¬ 
μοθεσία και τις ισχύουσες διατάξεις. 

Άρθρο 3 

Ορισμοί. 

1. Για την εφαρμογή των διατάξεων του παρόντος, 
νοούνται ως: 

α. Οργανισμός: Ο Οργανισμός Λιμένων Νομού Εύβοιας Α.Ε. 
β. Διοικητικό Συμβούλιο(Δ.Σ,): Το Δ.Σ. του Οργανισμού, 
γ. Διευθύνων Σύμβουλος: Ο Διευθύνων Σύμβουλος του 
Οργανισμού. 

δ. Πλοίο: Το πλοίο κατά την έννοια του άρθρου 3 του 
Κ.Δ.Ν.Δ. (Ν.Δ.187/1973-ΦΕΚ Α'261). 

ε. Πλωτό ναυπήγημα: Το βοηθητικό ναυπήγημα κατά 
την έννοια του άρθρου 4 του Κ.Δ.Ν.Δ. 

στ. Μικρό σκάφος: Κάθε σκάφος ολικού μήκους έως 
και επτά (7) μέτρων, ανεξαρτήτως μέσου προώσεως, το 
οποίο χρησιμοποιείται για αναψυχή. 

ζ. Πλοίο αναψυχής: Κάθε σκάφος ολικού μήκους άνω 
των επτά (7) μέτρων, ανεξαρτήτως μέσου προώσεως, 
το οποίο μπορεί από την γενική κατασκευή του να 
χρησιμοποιείται για την εκτέλεση ταξιδιών αναψυχής. 

η. Επαγγελματικό πλοίο αναψυχής: Το πλοίο αναψυχής 
μεταφορικής ικανότητας έως και σαράντα εννέα (49) 
επιβατών, το οποίο διαθέτει επαρκείς και κατάλληλους 
χώρους ενδιαίτησης ειδικά για τους επιβάτες, για την 
εκμετάλλευση του οποίου συνάπτεται σύμβαση ολικής 
ναύλωσης. 

θ. Ιδιωτικό πλοίο αναψυχής: Το πλοίο αναψυχής το 
οποίο δεν είναι επαγγελματικό. 

ι. Επαγγελματικό Τουριστικό Ημερόπλοιο: Το μικρό 
σκάφος ή το πλοίο αναψυχής ή το επιβατηγό τουριστικό 

πλοίο, το οποίο εκτελεί ημερήσιο θαλάσσιο ταξίδι, όπως 
ορίζεται στο άρθρο 12 του Ν. 4256/2014 (ΦΕΚ 92Α714). 

κ. Παραδοσιακό πλοίο: Ως η έννοιά του προσδιορί¬ 
ζεται στην περίπτωση η, της πργ.1, του άρθρου 1, του 
Ν. 4256/2014 (ΦΕΚ 92Α714). 

κα. Ναυάγιο: Ως η έννοια του προσδιορίζεται στο άρ¬ 
θρο 1 του Ν. 2881/2001 (ΦΕΚ ΙΘΑ'/ΟΙ). 

κβ. Ημέρα: Το από 00:01 του μεσονυκτίου έως και 
τις 24:00 ώρες, μεσολαβούν εικοσιτετράωρο χρονικό 
διάστημα. Κλάσμα ημέρας εκλαμβάνεται ως ακέραιο 
εικοσιτετράωρο. 

ΜΕΡΟΣ ΔΕΥΤΕΡΟ - ΤΕΛΗ ΚΑΙ ΔΙΚΑΙΩΜΑΤΑ ΥΠΕΡ ΤΟΥ 
ΟΡΓΑΝΙΣΜΟΥ 

ΚΕΦΑΛΑΙΟ Α' - ΛΙΜΕΝΙΚΑ ΤΕΛΗ 

Αρθρο 4 

Τέλη προσόρμισης επί πλοίων- 
πλωτών ναυπηγημάτων. 

1. Τα τέλη προσόρμισης είναι ανταποδοτικά και υπο¬ 
λογίζονται για κάθε κατάπλου πλοίου με βάση την ολι¬ 
κή χωρητικότητα του πλοίου σε κόρους (ΘΤ) και ανά 
μονάδα αυτής ως εξής: 

α. Επιβατηγό και επιβατηγά-οχηματαγωγά πλοία:0,0012 
€/κ.ο.χ. 

β. Φορτηγά πλοία:0,007 € /κ.ο.χ. 
γ. Κρουαζιερόπλοια:0,012 €/κ.ο.χ. 
δ. Πλωτά Π/Κ: 0,003€/κ.ο.χ. 

ε. Πλοία και πλωτά ναυπηγήματα με εφάπαξ υπολο¬ 
γισμό δικαιωμάτων: 

εα. Μέχρι 100 κ.ο.χ για ένα ή περισσότερους κατά¬ 
πλους ανά ημέρα καταβάλλουν 4 €. 

εβ. Από 100 και έως 500 κ.ο.χ,καταβάλλουν 4 € ανά 
κατάπλου. 

εγ. Ανω των 500 κ,ο.χ. καταβάλλουν 4 € ανά κατάπλου 
και επιπρόσθετα για τους άνω των 500 κόρους το ποσό 
αντιστοιχεί ανά κατηγορία όπως αυτές περιγράφονται 
στις ως άνω περιπτώσεις α, β, γ και δ. 

Αρθρο 5 

Τέλη παραβολής και πρυμνοδέτησης επί πλοίων. 

1. Τα τέλη παραβολής είναι ανταποδοτικά και υπολο¬ 
γίζονται ανά ημέρα και ανά μέτρο μήκους του παρα¬ 
βεβλημένου στα κρηπιδώματα και στα εν γένει τεχνικά 
έργα του λιμένος πλοίου ως εξής: 

α. Επιβατηγό και επιβατηγά-οχηματαγωγά πλοία: 
0,35€ ανά ημέρα και μέτρο, 
β. Φορτηγά πλοία: 0,12€ ανά ημέρα και μέτρο, 
γ. Κρουαζιερόπλοια: 0,35€ ανά ημέρα και μέτρο. 

2. Τα τέλη πρυμνοδέτησης είναι ανταποδοτικά και κα¬ 
θορίζονται στο 35% των αντιστοίχων τελών παραβολής 
όπως αυτά περιγράφονται στις ως άνω περιπτώσεις 
Ια,ΐβ και 1 γ. 

3. Τα τέλη του παρόντος άρθρου και του άρθρου 
4,καταβάλλονται σε κάθε περίπτωση προ του απόπλου 
των υπόχρεων πλοίων/πλωτών ναυπηγημάτων εκτός 
των τελών πλοίων που εκτελούν δρομολόγια τακτικών 
γραμμών που θα καταβάλλονται για κάθε μήνα εντός 
του πρώτου δεκαημέρου του επομένου μηνάς. 

Άρθρο 6 

Τέλη ελλιμενισμού πλοίων και πλωτών ναυπηγημάτων. 

1. Πλοία και πλωτά ναυπηγήματα που παραμένουν στη 
θαλάσσια περιοχή αρμοδιότητας του Οργανισμού για την 


εκτέλεση διαφόρων εργασιών ή δρομολογούν σε τοπι¬ 
κές γραμμές, επιβαρύνονται μόνο με ανταποδοτικά τέλη 
ελλιμενισμού, υπολογιζόμενα ανά μήνα ως ακολούθως: 

α. Ε/Γ-Ο/Γ πλοία(πορθμεία) που εκτελούν δρομολόγια 
σε τοπικές γραμμές, όπως αυτές ορίζονται κάθε φορά 
από την ισχύουσα νομοθεσία, 180€, 
β. Ε/Γ-Π/Κ πλοία, τοπικών πλόων, 30€. 
γ. Πλωτοί γερανοί, υδροφόροι, πετρελαιοφό- 
ροι(σλέπια), βυθοκόροι, 200€. 

δ. Πλωτά συνεργεία χρησιμοποιούμενα για επισκευ¬ 
ές ναυπηγημάτων, ανεξαρτήτως αν φέρουν μόνιμο ή 
φορητό εξοπλισμό και φορτηγίδες μεταφοράς βυθο- 
κορημάτων, 70€. 

ε. Φορτηγίδες και λοιπά πλωτά ναυπηγήματα μετα¬ 
φοράς υλικών, 70€. 

στ. Ρυμουλκά και ναυαγοσωστικά ανεξαρτήτως ισχύ¬ 
ος, 40€. 

ζ. Αλιευτικά συγκροτήματα (γρι γρι, κλπ.) και τα προς 
αυτά εξομοιούμενα ναυπηγήματα που ελλιμενίζονται 
εκτός των κρηπιδωμάτων Δημόσιων ιχθυοσκαλών,40€. 

η. Βενζινάκατοι (λάντζες) μεταφοράς προσώπων και 
εφοδίων πλοίων, 20€. 

θ. Πλοία και πλωτά ναυπηγήματα, πλήν των Ε/Γ,Ε/Γ - 
Ο/Γ και λοιπών δρομολογημένων πλοίων, επί των οποί¬ 
ων λειτουργούν καταστήματα υγειονομικού ενδιαφέ¬ 
ροντος, 500€. 

2. Τα παραπάνω καθοριζόμενα τέλη καταβάλλονται και 
στην περίπτωση που τα υπόχρεα πλοία και πλωτά ναυ¬ 
πηγήματα δεν λειτουργούν καθ’ όλη τη διάρκεια του μήνα. 

3. Ως χρόνος καταβολής των τελών του παρόντος 
άρθρου για κάθε μήνα καθορίζεται το πρώτο δεκαήμερο 
του επόμενου μηνάς. 

Άρθρο 7 

Ανταποδοτικά λιμενικά τέλη επί αλιευτικών πλοίων. 

1. Τα αλιευτικά πλοία/σκάφη απαλλάσσονται από την 
καταβολή τελών προσόρμισης. 

2. Ετήσια τέλη ελλιμενισμού με πρυμνοδέτηση και 
χρέωση ανά μέτρο μήκους: 

α. Αλιευτικά πλοία έως και 7μ.:12 €. 
β. Αλιευτικά πλοία άνω των 7μ.:14 €. 

3. Τα ετήσια τέλη ελλιμενισμού με παραβολή προκύ¬ 
πτουν με την προσαύξηση κατά 25% των αναφερομένων 
στην προηγούμενη παράγραφο, τελών πρυμνοδέτησης. 

4. Στην περίπτωση προπληρωμής ετησίων τελών πα¬ 
ραβολής ή πρυμνοδέτησης παρέχεται έκπτωση 30%. 

5. Από τις διατάξεις του παρόντος άρθρου εξαιρούνται 
τα αλιευτικά συγκροτήματα (γρί-γρί, μηχανότρατες,κλπ.) 
και τα προς αυτά εξομοιούμενα, για τα οποία εφαρμό¬ 
ζονται οι διατάξεις της περιπτώσεως ζ, της πργ. 1 του 
προηγούμενου άρθρου. 

Αρθρο 8 

Ανταποδοτικά λιμενικά τέλη επί πλοίων 
του Ν.4256/2014 (ΦΕΚ 92Α'/14). 

1. Τα πλοία και τα σκάφη που αναφέρονται στον 
Ν.4256/2014 (ΦΕΚ 92Α'/14) απαλλάσσονται από την κα¬ 
ταβολή τελών προσόρμισης. 

2. Ετήσια τέλη ελλιμενισμού με πρυμνοδέτηση και 
χρέωση ανά μέτρο μήκους: 

α. Ιδιωτικά μικρά σκάφη:14 €. 
β. Ιδιωτικά πλοία αναψυχής έως και 10μ.: 80 €. 
γ. Ιδιωτικά πλοία αναψυχής άνω των ΙΟμ. και έως και 
15μ· 100 €. 

δ. Ιδιωτικά πλοία αναψυχής άνω των 15μ.: 150 €. 

ε. Επαγγελματικά Τουριστικά Ημερόπλοια ανεξαρτή¬ 
τως μήκους: 25 €. 

στ. Επαγγελματικά πλοία αναψυχής ανεξαρτήτως 
μήκους: 50 €. 

ζ. Παραδοσιακά πλοία ανεξαρτήτως μήκους: 25 €. 

3. Τα ετήσια τέλη ελλιμενισμού με παραβολή προκύ¬ 
πτουν με την προσαύξηση κατά 25% των αναφερομένων 
στην προηγούμενη παράγραφο, τελών πρυμνοδέτησης. 

4. Στην περίπτωση προπληρωμής ετησίων τελών πα¬ 
ραβολής ή πρυμνοδέτησης παρέχεται έκπτωση 30%. 

5. Το ημερήσιο τέλος ελλιμενισμού με πρυμνοδέτηση 
ή παραβολή για τα πλοία/σκάφη του παρόντος και του 
προηγούμενου άρθρου προκύπτει από το γινόμενο των 
οριζομένων τιμών και των μέτρων μήκους, διαιρούμενο 
με τον αριθμό ημερών του έτους (365). 

Άρθρο 9 

Δικαιώματα επί μη ενεργών πλοίων. 

1. Πλοία, πλωτά ναυπηγήματα και πλοία του Ν.4256/2014 
που βρίσκονται σε αργία ή τελούν υπό συντηρητική ή 
αναγκαστική κατάσχεση ή απαγόρευση του απόπλου 
τους ή αυθαιρέτως παροπλίζονται, σε λιμένες ή θα¬ 
λάσσιους χώρους αρμοδιότητας του Οργανισμού κα¬ 
ταβάλουν δικαιώματα που υπολογίζονται ανά μονάδα 
ολικής χωρητικότητας (ΘΤ) και αδιαίρετο μήνα ως εξής: 

α. Παραβεβλημένα ή πρυμνοδετημένα: 0,90€. 

β. Αγκυροβολημένα: 0,70€. 

2. Τα δικαιώματα του παρόντος άρθρου καταβάλ¬ 
λονται εφάπαξ, προ της αναχωρήσεως του πλοίου ή 
της άρσης των καταστάσεων που περιγράφονται στην 
ανωτέρω παράγραφο. 

Άρθρο 10 

Δικαιώματα αυθαίρετης παραβολής-πρυμνοδέτησης. 

Πλοία, πλωτά ναυπηγήματα και πλοία του Ν.4256/2014 
που παραβάλουν ή πρυμνοδετούν αυθαίρετα και άνευ 
εγκρίσεως του Οργανισμού στα κρηπιδώματα και τα 
τεχνικά έργα των λιμένων αρμοδιότητάς του, κατα¬ 
βάλουν 0,30€ ανά μονάδα ολικής χωρητικότητας (ΘΤ) 
ημερησίως. Η υποχρέωση καταβολής των δικαιωμάτων 
άρχεται με την ενημέρωση καθ’ οιονδήποτε τρόπο του 
πλοιοκτήτη ή του εφοπλιστή ή του ιδιοκτήτη ή του 
κατόχου ή του κατά το χρονικό διάστημα δημιουργίας 
της απαίτησης νομίμου εκπροσώπου του ή ναυτικού 
πράκτορα, περί του αυθαιρέτου της παραβολής ή πρυ¬ 
μνοδέτησης και παύει με την απομάκρυνση του πλοίου 
ή πλωτού ναυπηγήματος ή πλοίου του Ν.4256/2014 ή με 
την έγκριση του Οργανισμού για περαιτέρω παραμονή 
του. 

Άρθρο 11 

Δικαιώματα διέλευσης πορθμού Ευρίπου. 

1. Τα πλοία, πλωτά ναυπηγήματα και πλοία του 
Ν.4256/2014 που διέρχονται τον πορθμό του Ευρίπου 
και ο διάπλους τους προϋποθέτει το άνοιγμα της κι¬ 
νητής γέφυρας του πορθμού, καταβάλουν δικαιώματα 
υπέρ του Οργανισμού ως εξής: 

α. Φορτηγά, δεξαμενόπλοια, ρυμουλκά και ναυαγο¬ 
σωστικά ολικής χωρητικότητας έως και 500 κοχ.: 23 €. 

β. Τα ανωτέρω πλοία της περίπτωσης α, ολικής χω¬ 
ρητικότητας άνω των 500 κοχ.:23€ και 0,03€ για κάθε 
κόρο άνω των 500. 


γ. Επιβατηγά και επιβατηγά/οχηματαγωγά ολικής χω¬ 
ρητικότητας έως και 500 κ.ο.χ.:40 €. 

δ. Τα ανωτέρω πλοία της περίπτωσης γ, ολικής χω¬ 
ρητικότητας άνω των 500 κ.ο.χ.:40 € και 0,03€ για κάθε 
κόρο άνω των 500. 

ε. Αλιευτικά ολικής χωρητικότητας έως και 50 κ.ο.χ.:4 €. 

στ. Αλιευτικά ολικής χωρητικότητας άνω των 50 
κ.ο.χ.:8 €. 

ζ. Τα πλοία των ανωτέρω περιπτώσεων ε και στ, που 
είναι εγγεγραμμένα στο νηολόγιο της λιμενικής Αρχής 
Χαλκίδας, καταβάλουν το 50% των αναλογούντων δι¬ 
καιωμάτων. 

η. Επαγγελματικά πλοία αναψυχής, Επαγγελματικά 
Τουριστικά Ημερόπλοια και Παραδοσιακά πλοία ολικής 
χωρητικότητας έως και 50 κ.ο.χ.:23€. 

θ. Επαγγελματικά πλοία αναψυχής, Επαγγελματικά 
Τουριστικά Ημερόπλοια και Παραδοσιακά πλοία ολικής 
χωρητικότητας άνω των 50 κ.ο.χ.:23€ και 0,05€ για κάθε 
κόρο άνω των 50. 

ι. Μικρά σκάφη & Ιδιωτικά πλοία αναψυχής ολικής 
χωρητικότητας έως και 50 κ.ο.χ.:23 €. 

κ. Ιδιωτικά πλοία αναψυχής ολικής χωρητικότητας άνω 
των 50 κ.ο.χ.:23 € και 0,10 € για κάθε κόρο άνω των 50. 

2. Όταν η διέλευση του πορθμού πραγματοποιείται 
κατά το χρονικό διάστημα από τις 21:00 ώρες έως τις 
05:00,τα αναλογούντα δικαιώματα προσαυξάνονται 
κατά 25%. 

3. Όταν η διέλευση πραγματοποιείται κατά το χρονικό 
διάστημα από την 00:01 ώρα έως τις 24:00 ώρες των 
Κυριακών, τα αναλογούντα δικαιώματα προσαυξάνονται 
κατά 75%.Όταν συντρέχουν οι προϋποθέσεις της παρού- 
σης παραγράφου και της ανωτέρω παραγράφου 2,τότε 
οι προσαυξήσεις υπολογίζονται αθροιστικά. 

4. Όταν διέρχονται από τον πορθμό ρυμουλκούμενα 
πλοία, πλωτά ναυπηγήματα ή πλοία του Ν.4256/2014, 
δικαιώματα διέλευσης καταβάλλονται τόσο από το ρυ¬ 
μουλκό όσο και από το ρυμουλκούμενο. 

5. Τα δικαιώματα των περιπτώσεων ι και κ της πργ.1 
επιβαρύνονται με τον προβλεπόμενο φόρο προστιθέ¬ 
μενης αξίας. 

6. Τα δικαιώματα του παρόντος άρθρου καταβάλλο¬ 
νται προ της διέλευσης των υπόχρεων πλοίων, πλωτών 
ναυπηγημάτων και πλοίων του Ν.4256/2014. Σε περίπτω¬ 
ση που για λόγους ανωτέρας βίας, σχέση έχουσας με 
την επιχειρησιακή εκμετάλλευση των πλοίων/πλωτών 
ναυπηγημάτων και τις ιδιαίτερες συνθήκες του διάπλου, 
τούτο καθίσταται αδύνατο, δύναται η καταβολή των 
δικαιωμάτων να πραγματοποιείται μετά την διέλευση 
ή την επόμενη της διελεύσεως ημέρα. 

Αρθρο 12 

Διατάξεις καταβολής και υπολογισμού τελών 
και δικαιωμάτων Κεφαλαίου Α'. 

1. Υπόχρεοι για την καταβολή των τελών και δικαιω¬ 
μάτων του παρόντος Κεφαλαίου, τα οποία βαρύνουν και 
ακολουθούν το πλοίο ή το πλωτό ναυπήγημα ή το επαγ¬ 
γελματικό πλοίο αναψυχής ή το επαγγελματικό τουρι¬ 
στικό ημερόπλοιο ή το επαγγελματικό παραδοσιακό 
πλοίο είναι ο πλοιοκτήτης ή ο εφοπλιστής και ο κατά το 
χρονικό διάστημα δημιουργίας της απαίτησης νόμιμος 
εκπρόσωπός του ή ο ναυτικός πράκτορας. Υπόχρεοι για 
την καταβολή των τελών και των δικαιωμάτων του πα¬ 
ρόντος κεφαλαίου τα οποία βαρύνουν και ακολουθούν 
το ιδιωτικό πλοίο αναψυχής ή το ιδιωτικό μικρό σκάφος 

ή το ιδιωτικό παραδοσιακό πλοίο είναι ο ιδιοκτήτης ή ο 
κάτοχος ή ο χρήστης αυτού. Οι υπόχρεοι και των δύο 
παραπάνω εδαφίων, ευθύνονται αλληλεγγύως και εις 
ολόκληρο για την καταβολή των αναλογούντων τελών 
και δικαιωμάτων. 

2. Ως μήκος των πλοίων, πλωτών ναυπηγημάτων και 
πλοίων του Ν.4256/2014 εκλαμβάνεται το Ολικό μήκος 
αυτών εκπεφρασμένο σε μέτρα, όπως αυτό προκύπτει 
από τα πρωτότυπα ναυτιλιακά έγγραφα,πιστοποιητικά 
και άδειες που τα συνοδεύουν. 

3. Οπου το μήκος των υπόχρεων πλοίων, πλωτών ναυ¬ 
πηγημάτων και πλοίων του Ν.4256/2014 δηλώνεται σε 
αγγλικούς πόδες, αυτοί μετατρέπονται σε μέτρα με 
σχέση, 1 αγγλικός πούς=0,304 μέτρα. 

4. Τα στοιχεία που αφορούν στην ολική χωρητικότη- 
τα(ΟΤ) των πλοίων, πλωτών ναυπηγημάτων και πλοίων 
του Ν.4256/2014 για τον υπολογισμό των τελών και δικαι¬ 
ωμάτων,λαμβάνονται εκ των πρωτοτύπων ναυτιλιακών 
εγγράφων, των σχετικών πιστοποιητικών καθώς και εκ 
των νηολογίων αυτών. Στις περιπτώσεις που παρουσιά¬ 
ζουν διπλή χωρητικότητα, ως βάση για τον υπολογισμό 
των τελών και δικαιωμάτων λαμβάνεται η μεγαλύτερη. 

5. Για τα πλοία που πραγματοποιούν διεθνείς πλό- 
ες, η ολική χωρητικότητα τους υπολογίζεται με βάση 
τα μεγέθη των πλοίων σε 9ΙΌ53 Ιοηηαςο, όπως έχουν 
καταμετρηθεί σύμφωνα με τους κανόνες της Δ.Σ. 1969 
(ίπΙθΓπαΙίοπαΙ Ιοππαρο οθΓίίίίοαΐθ) και αναγράφονται 
στα επίσημα πιστοποιητικά καταμέτρησης των πλοί¬ 
ων. Εξαιρούνται τα πλοία μέχρι 1300 6.Τ. των οποίων 
η χωρητικότητα προκύπτει από την καταμέτρησή τους 
με βάση την εθνική νομοθεσία και αναγράφεται στο 
πιστοποιητικό καταμέτρησης ή άλλο επίσημο έγγραφο. 

6. Επί των δεξαμενόπλοιων με δεξαμενές διαχωρισμέ¬ 
νου έρματος-εναλλακτικού σχεδιασμού, καθώς και επί 
των εξομοιούμενων με αυτά (εοςΓοςαΙθά βαΙΙαδί ΙαηΙο, 
δίάθ ίιυδδθ-άουόΐθ όοΐίοπίδ) σύμφωνα με τις απαιτήσεις 
της ΜΑΒΡΟΙ 73/78, τα τέλη που επιβάλλονται με βάση 
την χωρητικότητά τους, υπολογίζονται με την μειωμένη 
χωρητικότητα που αναγράφεται στο διεθνές πιστοποιη¬ 
τικό χωρητικότητας (ΒΕΜΑ03), όπως προκύπτει μετά την 
αφαίρεση της χωρητικότητας των δεξαμενών διαχωρι¬ 
σμένου έρματος και σε κάθε περίπτωση μειωμένα κατά 
ποσοστό τουλάχιστον 17% από τα αντίστοιχα τέλη και 
δικαιώματα που επιβάλλονται σε δεξαμενόπλοια ίσης χω¬ 
ρητικότητας χωρίς δεξαμενές διαχωρισμένου έρματος. 

Η ανωτέρω μείωση ισχύει και για τα λοιπά τέλη που 
επιβάλλονται με βάση άλλα μεγέθη, πέραν της χωρητι¬ 
κότητας, αναφερόμενη πάντα επί των αντιστοίχων τε¬ 
λών που επιβάλλονται σε δεξαμενόπλοια ίσων μεγεθών, 
χωρίς δεξαμενές διαχωρισμένου έρματος. 

7. Πλοία, πλωτά ναυπηγήματα και πλοία του Ν.4256/2014 
που παραβάλουν επ’ αλλήλων (ντάνα), καταβάλουν τέλη 
πρυμνοδέτησης εκτός του πρώτου παραβεβλημένου στα 
κρηπιδώματα που καταβάλει πλήρη τέλη παραβολής. 

8. Πλοία, πλωτά ναυπηγήματα και πλοία του Ν.4256/2014 
των οποίων η παραβολή καταλαμβάνει μήκος κρηπιδώ¬ 
ματος ίσο ή μικρότερο από το μισό του μήκους τους, 
καταβάλουν το 50% των τελών παραβολής. 

9. Όταν πλοία, πλωτά ναυπηγήματα και πλοία του 
Ν.4256/2014 παραβάλουν ή πρυμνοδετούν για διάστημα 
έξι (6) ωρών κατ’ ανώτατο όριο και το διάστημα αυτό 
εμπίπτει στα όρια δύο εικοσιτετραώρων, τα αντίστοιχα 
κατά περίπτωση τέλη και δικαιώματα υπολογίζονται για 
μία (1) μόνο ημέρα. 


10. Τα τέλη και δικαιώματα του παρόντος κεφαλαίου 
που επιβάλλονται σε ιδιωτικά, μη επαγγελματικά, πλοία/ 
σκάφη του Ν.4256/14, επιβαρύνονται με τον προβλεπό- 
μενο κατά περίπτωση, φόρο προστιθέμενης αξίας. 

Αρθρο 13 
Απαλλαγές. 

1. Από την καταβολή των τελών και δικαιωμάτων του 
παρόντος κεφαλαίου απαλλάσσονται οι εξής κατηγο¬ 
ρίες πλοίων, πλωτών ναυπηγημάτων και πλοίων του 
Ν.4256/2014: 

α. Τα πολεμικά και κρατικά μη εμπορικά πλοία, Ελλη¬ 
νικής ή ξένης σημαίας καθώς και αυτά που ανήκουν σε 
διεθνείς οργανισμούς, ανθρωπιστικές-περιβαλλοντικές 
οργανώσεις και ιδρύματα. 

β. Όσα πλοία ανήκουν στην κυριότητα του Ελληνικού 
δημοσίου και κινούνται για λογαριασμό του. 

γ. Πλοία και πλοία του Ν.4256/2014 που ανήκουν κατά 
κυριότητα ή χρήση σε αρχηγούς ξένων κρατών. 

δ. Πλοία/ πλωτά ναυπηγήματα που χρησιμοποιούνται 
για την εκτέλεση έργων του Οργανισμού. Η απαλλαγή 
ισχύει μόνο κατά την χρονική περίοδο εκτέλεσης των 
έργων κατόπιν αιτήσεως του αναδόχου εργολάβου και 
εγκρίσεως του αιτήματος από τον Διευθύνοντα Σύμ¬ 
βουλο του Οργανισμού. 

ε. Τα επιβατηγό και επιβατηγά-οχηματαγωγά πλοία 
για τις προσεγγίσεις που πραγματοποιούν σύμφωνα με 
το άρθρο 7, πργ. 2 του Ν.2932/2001 (ΦΕΚ Α' 145). 

στ. Ναυταθλητικά πλοία και πλοία/σκάφη του 
Ν.4256/2014, όταν μετέχουν σε αγώνες και μόνο κατά 
την διάρκεια αυτών, εφόσον υποβληθεί αίτηση στον 
Οργανισμό, συνοδευόμενη από σχετική βεβαίωση περί 
της συμμετοχής από αναγνωρισμένο ναυταθλητικό σω¬ 
ματείο ή σύλλογο ή από την αρμόδια Ομοσπονδία. 

ζ. Τα παραδοσιακά πλοία που χρησιμοποιούνται ως 
μουσειακοί χώροι ελεύθερης πρόσβασης για το κοινό. 

2. Όσα πλοία καταπλέουν και παραμένουν αγκυρο¬ 
βολημένα στην θαλάσσια περιοχή αρμοδιότητας του 
Οργανισμού για την διενέργεια μη εμπορικών πράξεων 
(εφοδιασμός καυσίμων και λήψη τροφοεφοδίων, αλλα¬ 
γές πληρώματος, παραλαβή ανταλλακτικών κλπ), απαλ¬ 
λάσσονται από την καταβολή των τελών προσορμίσεως 
του άρθρου 4, επί τριήμερο. 

3. Τα επιβατηγό και επιβατηγά-οχηματαγωγά πλοία 
που εκτελούν δρομολόγια μεταξύ Ελληνικών λιμένων 
και εμπίπτουν στις διατάξεις της πργ.5 του άρθρου 8 
του Ν.2932/2001 (ΦΕΚ Α' 145), καταβάλλουν το ήμισυ των 
τελών των άρθρων 4 και 5 του παρόντος κεφαλαίου. 

ΚΕΦΑΛΑΙΟ Β'- ΝΑΥΑΓΙΑ 
Άρθρο 14 

Δικαιώματα επί ναυαγίων. 

1. Ναυάγια ευρισκόμενα στους λιμένες και στην θαλάσ¬ 
σια περιοχή αρμοδιότητας του Οργανισμού επιβαρύνο¬ 
νται με δικαιώματα που υπολογίζονται ανά ημέρα και 
κόρο ολικής χωρητικότητας ή ανά άλλη κατά περίπτωση 
μονάδα μέτρησης όγκου ως εξής: 

α. Από την 1η έως και την 90η ημέρα: 0,014 €. 

β. Από την 91η έως και την 180η ημέρα: 0,032 €. 

γ. Από την 181η ημέρα και μέχρι ανελκύσεως ή διαλύ- 
σεως του ναυαγίου: 0,062 €. 

2. Η επιβάρυνση του ναυαγίου με τα δικαιώματα του 
παρόντος άρθρου άρχεται με έγγραφη ειδοποίηση του 

κυρίου του ή του νομίμου αντιπροσώπου αυτού και δύ- 
ναται να διακοπεί πριν την ολοκλήρωση των ενεργειών 
για την ανέλκυση ή τη διάλυσή του, μόνο με απόφα¬ 
ση του Δ.Σ. του Οργανισμού, κατόπιν αιτιολογημένης 
εισήγησης της αρμόδιας διεύθυνσης ή του αρμοδίου 
τομέα, ή μετά την παρέλευση δέκα (10) ετών από την 
εγνωσμένη ημερομηνία δημιουργίας του ναυαγίου. Τα 
δικαιώματα του παρόντος άρθρου καταβάλλονται σε 
μηνιαία βάση και εντός του πρώτου δεκαημέρου του 
επόμενου μηνός για κάθε μήνα. 

ΚΕΦΑΛΑΙΟ Γ - ΤΕΛΗ ΚΑΙ ΔΙΚΑΙΩΜΑΤΑ ΕΠΙ ΕΠΙΒΑΤΩΝ 
ΚΑΙ ΟΧΗΜΑΤΩΝ 

Αρθρο 15 

Τέλη επί επιβατών και οχημάτων. 

1. Για κάθε επιβάτη που διακινείται με θαλάσσιο μετα¬ 
φορικό μέσο και έχει προορισμό ή προέλευση, λιμένες 
του εσωτερικού της χώρας ή του εξωτερικού, επιβάλ¬ 
λεται ειδικό ανταποδοτικό τέλος υπέρ του Οργανισμού, 
για τον εκσυγχρονισμό και την βελτίωση των λιμενικών 
έργων και εγκαταστάσεων και άλλους συναφείς σκο¬ 
πούς που αφορούν στην βελτίωση της εξυπηρέτησης 
των διακινουμένων επιβατών, ως εξής: 

α. Γ ια επιβάτες επιβατηγών και επιβατηγών-οχηματα- 
γωγών πλοίων, συμβατικών και ταχυπλόων-δυναμικώς 
υποστηριζόμενων, ελληνικής ή ξένης σημαίας, που επι¬ 
βιβάζονται ή αποβιβάζονται σε λιμένες αρμοδιότητας 
του Οργανισμού, με προορισμό ή προέλευση λιμένες 
εσωτερικού, ποσοστό 3% στην τιμή του εισιτηρίου. 

β. Γ ια επιβάτες επιβατηγών και επιβατηγών-οχηματα- 
γωγών πλοίων, συμβατικών και ταχυπλόων-δυναμικώς 
υποστηριζόμενων, ελληνικής ή ξένης σημαίας, που επι¬ 
βιβάζονται ή αποβιβάζονται σε λιμένες αρμοδιότητας 
του Οργανισμού, με προορισμό ή προέλευση λιμένες 
του εξωτερικού, ποσοστό 6%, στην τιμή του εισιτηρίου. 

γ. Γ ια επιβάτες που συμμετέχουν σε περιηγητικά ταξί¬ 
δια επιβατηγών-τουριστικών πλοίων(κρουαζιερόπλοιων) 
με ελληνική ή ξένη σημαία, μονοήμερα ή πολυήμερα, 
καθώς και για επιβάτες που στο πλαίσιο περιηγητικού 
ταξιδιού πραγματοποιούν ΤΒΑΝΖΙΤ διελεύσεις, πάγιο 
τέλος 0,40 €, ανά επιβάτη. 

Για την εφαρμογή του παρόντος κανονισμού, ως 
ΤΒΑΝΖΙΤ νοούνται οι επιβάτες επαγγελματικού επιβα¬ 
τηγού πλοίου που έχει αφετήριο λιμένα εξωτερικού, οι 
οποίοι αποβιβάζονται σε ένα ή περισσότερα ελληνικά 
λιμάνια, για περιήγηση πόλης και αναχωρούν με το ίδιο 
πλοίο μετά από ολιγόωρη παραμονή, που συνολικά δεν 
δύναται να υπερβεί τις εικοσιτέσσερις (24) ώρες. 

2. Για κάθε όχημα που διακινείται με θαλάσσιο μετα¬ 
φορικό μέσο και έχει προορισμό ή προέλευση λιμένες 
του εσωτερικού ή του εξωτερικού, επιβάλλεται ειδικό 
ανταποδοτικό τέλος υπέρ του Οργανισμού, για τον εκ¬ 
συγχρονισμό και την βελτίωση των λιμενικών έργων 
και εγκαταστάσεων και άλλους συναφείς σκοπούς που 
αφορούν στην αναβάθμιση των παρεχομένων στα πό¬ 
σης φύσεως οχήματα, υπηρεσιών, ως εξής: 

α. Για πάσης φύσεως οχήματα που διακινούνται με 
επιβατηγά-οχηματαγωγά και οχηματαγωγά πλοία, 
συμβατικά και ταχύπλοα-δυναμικώς υποστηριζόμενα, 
ελληνικής ή ξένης σημαίας, που επιβιβάζονται ή αποβι¬ 
βάζονται σε λιμένες αρμοδιότητας του Οργανισμού, με 
προορισμό ή προέλευση λιμένες εσωτερικού, ποσοστό 
3% στην τιμή του εισιτηρίου. 


β. Για πάσης φύσεως οχήματα που διακινούνται με 
επιβατηγά-οχηματαγωγά και οχηματαγωγά πλοία, 
συμβατικά και ταχύπλοα-δυναμικώς υποστηριζόμενα, 
ελληνικής ή ξένης σημαίας, που επιβιβάζονται ή αποβι¬ 
βάζονται σε λιμένες αρμοδιότητας του Οργανισμού, με 
προορισμό ή προέλευση λιμένες εξωτερικού, ποσοστό 
6% στην τιμή του εισιτηρίου. 

Άρθρο 16 

Δικαιώματα παροχής υπηρεσιών ασφαλείας. 

Για τους επιβάτες των περιπτώσεων β και γ της πργ.1 
του προηγούμενου άρθρου, επιβάλλεται πάγιο δικαίω¬ 
μα 0,95€ ανά επιβάτη υπέρ του Οργανισμού, για την 
παροχή υπηρεσιών ασφαλείας που προβλέπονται από 
τον Διεθνή Κώδικα Ασφαλείας Λιμένων και Λιμενικών 
Εγκαταστάσεων (Ι.3.Ρ.3. ΟΟΩΕ). 

Αρθρο 17 

Διατάξεις υπολογισμού-καταβολής τελών και δικαιω¬ 
μάτων Κεφαλαίου Γ'. 

1. Στις περιπτώσεις που τα υπέρ του Οργανισμού τέλη 
και δικαιώματα καθορίζονται ως ποσοστό στις τιμές των 
εισιτηρίων και των ναύλων, λαμβάνονται υπόψη για τον 
προσδιορισμό του ποσοστού μόνο οι επίσημα καθορι¬ 
σμένες και εγκεκριμένες τιμές αυτών. Μειώσεις ή εκπτώ¬ 
σεις επί των τιμών αυτών που για διαφόρους λόγους 
πιθανώς να επιβάλλονται από τις ναυτιλιακές εταιρείες 
ή παροχή δωρεάν μεταφορικού έργου σε επιβάτες και 
οχήματα, δεν λαμβάνονται υπόψη για τον υπολογισμό 
των τελών και δικαιωμάτων υπέρ του Οργανισμού. 

2. Οι διατάξεις του δευτέρου εδαφίου της προηγού¬ 
μενης παραγράφου δεν εφαρμόζονται στις περιπτώσεις 
που οι παρεχόμενες μειώσεις ή εκπτώσεις ή δωρεάν 
μεταφορά επιβάλλονται με αποφάσεις των οργάνων 
της Διοίκησης. 

3. Τα υπέρ του Οργανισμού δικαιώματα του παρόντος 
Κεφαλαίου εισπράττονται από τα ναυτικά πρακτορεία ή 
άλλες συναφείς επιχειρήσεις που δύνανται να εκδίδουν 
τα εισιτήρια και υποχρεούνται στις εξής ενέργειες: 

α. Ν α αναγράφουν επί των εισιτηρίων τα τέλη και 
δικαιώματα υπέρ του Οργανισμού. 

β. Να εκκαθαρίζουν και να αποδίδουν μηνιαία τα τέλη 
και δικαιώματα στον Οργανισμό, εντός του πρώτου δε¬ 
καημέρου του επομένου μήνα, προσκομίζοντας ταυτό¬ 
χρονα αναλυτικές καταστάσεις όπου θα εμφαίνονται 
ο αριθμός των εκδοθέντων εισιτηρίων ή ναύλων ανά 
κατηγορία και το καταβλητέο ποσό καθώς και υπεύ¬ 
θυνη δήλωση του ναυτικού πράκτορα ή του υπευθύνου 
της επιχείρησης για την ακρίβεια των παρασχεθέντων 
στοιχείων. 

γ. Να ενημερώνουν έγκαιρα και εγγράφως τον Οργα¬ 
νισμό, σε συνεργασία με τις ναυτιλιακές εταιρείες που 
εκπροσωπούν, για κάθε αλλαγή των τιμών εισιτηρίων 
και ναύλων. 

4. Σε περίπτωση εκπρόθεσμης απόδοσης των τελών 
και δικαιωμάτων, αυτά προσαυξάνονται ανά ενιαίο μήνα 
με το ποσοστό προσαύξησης που ισχύει για τα χρέη 
προς το δημόσιο. 

5. Ο Οργανισμός προκειμένου να διασφαλίσει την 
ορθή διαχείριση και την έγκαιρη απόδοση των τελών 
και δικαιωμάτων του παρόντος κεφαλαίου από τους 
υπεύθυνους για την είσπραξη και απόδοσή τους, μπορεί 
να προβαίνει στις εξής ενέργειες: 

α. Στην απαίτηση κατάθεσης εκ μέρους των υπευ¬ 
θύνων, εγγυητικής επιστολής αναγνωρισμένης στην 
Ελλάδα τράπεζας,το ύψος της οποίας θα καθορίζεται 
κατά περίπτωση με απόφαση του Δ.Σ. του Οργανισμού. 

β. Στον έλεγχο των παραστατικών και των τελών και 
δικαιωμάτων που βρίσκονται εις χείρας των υπευθύνων 
για την είσπραξη και την απόδοσή τους. 

γ. Να αιτείται στις κατά τόπους Λιμενικές αρχές την 
απαγόρευση απόπλου των πλοίων,σε περίπτωση οφει¬ 
λής, μη ορθής καταβολής ή καθυστερημένης απόδοσης 
των τελών και δικαιωμάτων. 

δ. Να προτείνει στο Υ.Ν.Α. την επιβολή των προβλεπο- 
μένων από τις κείμενες διατάξεις διοικητικών κυρώσεων 
κατά των υπευθύνων για την είσπραξη και απόδοση 
των τελών και δικαιωμάτων, σε περίπτωση οφειλής, μη 
ορθής καταβολής ή καθυστερημένης απόδοσης αυτών. 

6. Στους υπευθύνους είσπραξης και απόδοσης στον 
Οργανισμό των τελών και δικαιωμάτων του παρόντος 
κεφαλαίου, αποδίδεται προμήθεια 5% για τα τέλη επί επι¬ 
βατών και 4% για τα τέλη επί οχημάτων, υπολογιζόμενη 
επί του καθαρού ποσού που αποδίδεται στον Οργανισμό, 
μετά την αφαίρεση τυχόν κρατήσεων υπέρ τρίτων. 

7. Ο Οργανισμός δύναται να εισπράττει απευθείας δια 
των υπηρεσιών του τα τέλη και δικαιώματα του παρό¬ 
ντος κεφαλαίου ή να αναθέτει την είσπραξή των έναντι 
προμήθειας σε τρίτους πέραν των αναφερομένων στο 
πρώτο εδάφιο της πργ.3 του παρόντος άρθρου, κατόπιν 
σχετικής απόφασης του Δ.Σ. 

Άρθρο 18 

Απαλλαγές από την καταβολή τελών και δικαιωμάτων 
Κεφαλαίου Γ'. 

Από την καταβολή των τελών και δικαιωμάτων του 
παρόντος Κεφαλαίου απαλλάσσονται: 
α. Τα παιδιά ηλικίας έως ενός (1) έτους, 
β. Οι επιβάτες και τα οχήματα που απαλλάσσονται 
από την καταβολή εισιτηρίου ή ναύλου με αποφάσεις 
οργάνων της Διοίκησης. 

γ. Οι επιβάτες που συμμετέχουν σε περιηγητικά τα¬ 
ξίδια που πραγματοποιούνται από την Εστία Ναυτικών, 
την Εργατική Εστία και από φιλανθρωπικές οργανώσεις 
για εξυπηρέτηση φιλανθρωπικών σκοπών. 

δ. Οι επιβάτες των πλοίων/σκαφών του Ν.4256/2014 
(ΦΕΚ Α'-92). 

ΚΕΦΑΛΑΙΟ Δ' - ΔΙΚΑΙΩΜΑΤΑ ΧΡΗΣΗΣ ΛΙΜΕΝΩΝ-ΛΙΜΕ- 
ΝΙΚΩΝ ΕΓΚΑΤΑΣΤΑΣΕΩΝ. 

Αρθρο 19 

Δικαιώματα επί ανελκύσεων-καθελκύσεων. 

1. Για κάθε πλοίο και πλωτό ναυπήγημα κατά την έν¬ 
νοια του παρόντος κανονισμού, καθώς και κάθε πλοίο 
του Ν.4256/2014 που ανελκύεται ή καθελκύεται σε χώρο 
αρμοδιότητας του Οργανισμού, καταβάλλονται δικαιώ¬ 
ματα ανάλογα με το ολικό μήκος, ως εξής: 

α.'Εως και 7 μ.,80 €. 

β. Ανω των 7 έως και 15 μ.,160 €. 

γ. Άνω των 15 μ.,240 €. 

2. Τα ανωτέρω δικαιώματα καταβάλλονται εφάπαξ και 
προ της ανελκύσεως ή καθελκύσεως,υπόχρεοι δε για την 
καταβολή είναι ο πλοιοκτήτης ή ο νόμιμος εκπρόσωπός του. 

3. Τα ανωτέρω δικαιώματα αφορούν σε ανελκύσεις και 
καθελκύσεις που πραγματοποιούνται με χρήση μέσων 
του Οργανισμού. Όταν αυτές πραγματοποιούνται με 


χρήση μέσων τρίτων, τα δικαιώματα καθορίζονται στο 
50% των αναφερομένων στην ανωτέρω πργ. 1. 

Αρθρο 20 

Δικαιώματα χρήσης χώρων στάθμευσης. 

1. Όπου στους χερσαίους χώρους των λιμένων αρμο¬ 
διότητας του Οργανισμού, για την εξυπηρέτηση των 
πολιτών, έχουν καθορισθεί επίσημα χώροι στάθμευσης 
οχημάτων (πάρκινγκ), το δικαίωμα στάθμευσης υπέρ του 
Οργανισμού ορίζεται σε 2,50 €, συμπεριλαμβανομένου 
του φόρου προστιθέμενης αξίας και παρέχει δικαίωμα 
στάθμευσης με μέγιστη διάρκεια τις οκτώ (8) ώρες. Για 
στάθμευση πέραν του οκταώρου το δικαίωμα ορίζεται 
σε 0,50 € για κάθε επιπλέον αδιαίρετη ώρα. 

Αρθρο 21 

Ζυγιστικά δικαιώματα. 

1. Στους λιμένες αρμοδιότητας του Οργανισμού που εί¬ 
ναι εγκατεστημένες και λειτουργούν γεφυροπλάστιγγες, 
είναι υποχρεωτική η ζύγιση σε αυτές κάθε οχήματος που: 

α. Πρόκειται να διακινηθεί με πλοίο. 

β. Διακινεί μέσω της προκυμαίας φορτία που εκφορ¬ 
τώθηκαν από ή πρόκειται να φορτωθούν σε πλοία που 
εξυπηρετούνται από τον λιμένα. 

2. Στις παραπάνω περιπτώσεις καθώς και σε οποια¬ 
δήποτε άλλη περίπτωση οι γεφυροπλάστιγγες του Ορ¬ 
γανισμού χρησιμοποιούνται για την ζύγιση οχημάτων, 
καταβάλλονται δικαιώματα υπέρ του Οργανισμού που 
καθορίζονται σε 4,00 € ανά ζύγιση για τα έμφορτα 
οχήματα και 2,00 € ανά ζύγιση για τα άφορτα. 

3. Τα δικαιώματα του παρόντος άρθρου πέραν της 
κατά περίπτωση καταβολής, μπορούν να καταβάλλονται 
και για ορισμένη χρονική περίοδο κατόπιν αιτήσεως των 
ενδιαφερομένων και έγκρισης του Οργανισμού. 

Αρθρο 22 

Αποθηκευτικά δικαιώματα. 

1. Γ ια τα εμπορεύματα που αποθηκεύονται στους χερ¬ 
σαίους χώρους των λιμένων καθορίζονται δικαιώματα 
υπέρ του Οργανισμού υπολογιζόμενα ανά τόνο ή κυβικό 
μέτρο και αδιαίρετη ημέρα, ως ακολούθως: 

α. Εμπορεύματα αποθηκευόμενα σε υπαίθριους χώ¬ 
ρους από την 1η έως και την 30η ημέρα, 0,15€. 

β. Εμπορεύματα αποθηκευόμενα σε υπαίθριους χώ¬ 
ρους για το χρονικό διάστημα πέραν της 30ης ημέ¬ 
ρας,0,2 0€. 

γ. Εμπορεύματα αποθηκευόμενα σε στεγασμένους 
χώρους από την 1η έως και την 30η ημέρα, 0,40€. 

δ. Εμπορεύματα αποθηκευόμενα σε στεγασμένους 
χώρους για το χρονικό διάστημα πέραν της 30ης ημέ¬ 
ρας,0,80€. 

2. Γ ια τα εμπορευματοκιβώτια που αποθηκεύονται στους 
χερσαίους χώρους των λιμένων καθορίζονται δικαιώματα 
υπέρ του Οργανισμού υπολογιζόμενα ανά μονάδα (εμπο¬ 
ρευματοκιβώτιο) και αδιαίρετη ημέρα, ως ακολούθως: 

α. Εμπορευματοκιβώτια 20" άφορτα: από την 1η έως και 
την 30η ημέρα 0,30 € και πέραν της 30ης ημέρας 0,60 €. 

β. Εμπορευματοκιβώτια 20" έμφορτα: από την 1η έως και 
την 30η ημέρα 1,50 € και πέραν της 30ης ημέρας 2,00 €. 

γ. Εμπορευματοκιβώτια 40" άφορτα: από την 1η έως και 
την 30η ημέρα 0,80 € και πέραν της 30ης ημέρας 1,00 €. 

δ. Εμπορευματοκιβώτια 40" έμφορτα: από την 1η έως και 
την 30η ημέρα 2,00 € και πέραν της 30ης ημέρας 2,50 €. 

3. Τα δικαιώματα των ανωτέρω πργ.1 και 2, τριπλασι¬ 
άζονται στις περιπτώσεις που τα αποθηκευόμενα εμπο¬ 
ρεύματα κατατάσσονται στις κατηγορίες των επικινδύ¬ 
νων- εκρηκτικών- εύφλεκτων- ρυπογόνων ειδών. 

4. Για τα πάσης φύσεως οχήματα που αποθηκεύονται 
στους χερσαίους χώρους των λιμένων καθορίζονται 
δικαιώματα υπέρ του Οργανισμού υπολογιζόμενα ανά 
όχημα και αδιαίρετη ημέρα, ως ακολούθως: 

α. Οχήματα μικτού βάρους έως και 3 τόνους, δίκυκλα, 
τρίκυκλα: έως και την 30η ημέρα 1,50 € και πέραν της 
30ης 2,00 €. 

β. Οχήματα μικτού βάρους άνω των 3 τόνων έως και 
8 τόνους: έως και την 30η ημέρα 3,00 € και πέραν της 
30ης 4,00 €. 

γ. Οχήματα μικτού βάρους άνω των 8 τόνων: έως και 
την 30η ημέρα 4,00 € και πέραν της 30ης 6,00 €. 

δ. Τα ανωτέρω ανά κατηγορία δικαιώματα καταβάλ¬ 
λονται και όταν οχήματα (τράκτορες, ρυμουλκούμενα, 
φορτηγά, κλπ), εν αναμονή διεκπεραίωσης φορτωτικών 
διατυπώσεων ή/και εκτέλεσης φορτωτικών εργασιών, 
παραμένουν ή σταθμεύουν προσωρινά με την έγκριση 
του Οργανισμού εντός των λιμένων. Η παραμονή των 
οχημάτων του προηγούμενου εδαφίου δεν μπορεί να 
υπερβαίνει τις τρεις ημέρες. 

5. Για τα πάσης φύσεως πλωτά μέσα που αποθηκεύ¬ 
ονται στους χερσαίους χώρους των λιμένων καθορίζο¬ 
νται δικαιώματα υπέρ του Οργανισμού υπολογιζόμενα 
ανά μέτρο ολικού μήκους και αδιαίρετη ημέρα, ως ακο¬ 
λούθως: από την 1η έως και την 30η ημέρα 0,30 € ανά 
μέτρο και πέραν της 30ης 0,40 € ανά μέτρο. 

6. Τα αποθηκευτικά δικαιώματα των παραπάνω πργ. 4 
και 5 υπολογίζονται στο διπλάσιο, όταν η αποθήκευση 
αφορά σε στεγασμένους χώρους. 

7. Επιχειρήσεις που διακινούν από τους λιμένες αρ¬ 
μοδιότητας του Οργανισμού φορτία συνολικού βάρους 
άνω των 10.000 τόνων ετησίως, μπορούν να εναποθέ¬ 
τουν προσωρινά και μέχρι τρεις ημέρες τα εμπορεύ- 
ματά τους σε υπαίθριους χώρους των λιμένων χωρίς 
να καταβάλουν τα δικαιώματα του παρόντος άρθρου. 

8. Τα δικαιώματα του παρόντος άρθρου εξοφλούνται 
προ της παραδόσεως των εμπορευμάτων στους πα¬ 
ραλήπτες. 

Άρθρο 23 

Δικαιώματα επί εργασιών φορτοεκφόρτωσης 
χύδην και γενικού φορτίου. 

1. Τα δικαιώματα του Οργανισμού για την φόρτωση 
και την εκφόρτωση χύδην και γενικών φορτίων, υπο¬ 
λογιζόμενα ανά τόνο φορτίου, καθορίζονται ως εξής: 

α. Φορτία χύδην παντός είδους και καταστάσεως, 0,80 €. 

β. Γ ενικά φορτία παντός είδους, μορφής και συσκευ- 
ασίας, 0,70 €. 

2. Οι ανωτέρω χρεώσεις αφορούν σε εργασίες φόρ- 
τωσης και εκφόρτωσης που εκτελούνται με τη χρήση 
μέσων του Οργανισμού. Όταν οι εν λόγω εργασίες εκτε- 
λούνται με τη χρήση μέσων τρίτων (εργολάβων, ιδιωτών 
κλπ.) ή με τα ίδια μέσα των πλοίων, τα δικαιώματα του 
Οργανισμού ανέρχονται στο 50% των αναφερομένων 
στις ανωτέρω περιπτώσεις Ια και 1β. 

Άρθρο 24 

Δικαιώματα επί εργασιών φορτοεκφόρτωσης εμπο¬ 
ρευματοκιβωτίων. 

1. Τα δικαιώματα του Οργανισμού για την φόρτωση, 
την εκφόρτωση και τον εν γένει χειρισμό των εμπορευ¬ 


ματοκιβωτίων, υπολογιζόμενα ανά εμπορευματοκιβώτιο, 
καθορίζονται ως εξής: 

α. Εμπορευματοκιβώτια 20", έμφορτα, μετακινούμενα 
από πλοίο σε χερσαία μέσα μεταφοράς (στο εξής ΧΜΜ) 
ή στον προβλήτα και αντίστροφα, 20 €. 

β. Εμπορευματοκιβώτια 20",άφορτα, μετακινούμενα 
από πλοίο σε ΧΜΜ ή στον προβλήτα και αντίστροφα, 15 €. 

γ. Εμπορευματοκιβώτια 20", έμφορτα, μετακινούμενα 
από προβλήτα σε ΧΜΜ και αντίστροφα, 10 €. 

δ. Εμπορευματοκιβώτια 20", άφορτα, μετακινούμενα 
από προβλήτα σε ΧΜΜ και αντίστροφα, 8,00 €. 

ε. Εμπορευματοκιβώτια 20", έμφορτα, μετακινούμενα 
επί πλοίων και προβλητών, 10 €. 

στ. Εμπορευματοκιβώτια 20", άφορτα, μετακινούμενα 
επί πλοίων και προβλητών, 8,00 €. 

ζ. Εμπορευματοκιβώτια 30": Οι χρεώσεις για τον χει¬ 
ρισμό των εμπορευματοκιβωτίων 20", όπως ανωτέρω 
περιγράφονται, προσαυξημένες κατά 30%. 

η. Εμπορευματοκιβώτια 40": Οι χρεώσεις για τον χει¬ 
ρισμό των εμπορευματοκιβωτίων 20", όπως ανωτέρω 
περιγράφονται, προσαυξημένες κατά 50%. 

0. Αφαίρεση και τοποθέτηση καλυμμάτων (καπακιών) 
κυτών, ανά κίνηση:10 €. 

2. Οι ανωτέρω χρεώσεις αφορούν σε εργασίες που 
εκτελούνται με τη χρήση μέσων του Οργανισμού. Όταν 
οι εν λόγω εργασίες εκτελούνται με τη χρήση μέσων 
τρίτων (εργολάβων, ιδιωτών κλπ.) ή με τα ίδια μέσα των 
πλοίων, τα δικαιώματα του Οργανισμού ανέρχονται στο 
50% των αναφερομένων στις περιπτώσεις της πργ.1. 

Άρθρο 25 

Δικαιώματα επί διερχόμενων φορτίων. 

1. Για κάθε φορτίο που φορτώνεται ή εκφορτώνεται καθ’ 
οιονδήποτε τρόπο στους λιμένες αρμοδιότητας του Ορ¬ 
γανισμού και διέρχεται με χερσαία μέσα μεταφοράς από 
τις προκυμαίες και τους χερσαίους χώρους των λιμένων, 
καταβάλλονται δικαιώματα υπέρ του Οργανισμού, ως εξής: 

α. Παντός είδους γενικά φορτία και φορτία χύδην: 
0,15 € ανά τόνο. 

β. Φορτία επικίνδυνα,εύφλεκτα,εκρηκτικά, ρυπογόνα: 
0,30 € ανά τόνο. 

γ. Εμπορευματοκιβώτια έμφορτα έως και 20 ": 2,00 € 
ανά εμπορευματοκιβώτιο. 

δ. Εμπορευματοκιβώτια έμφορτα άνω των 20 ": 3,00 € 
ανά εμπορευματοκιβώτιο. 

ε. Εμπορευματοκιβώτια άφορτα έως και 20 ": 0,50 € 
ανά εμπορευματοκιβώτιο. 

στ. Εμπορευματοκιβώτια άφορτα άνω των 20 ": 1,00 € 
ανά εμπορευματοκιβώτιο. 

Ως ελάχιστη χρέωση για τα δικαιώματα του παρόντος 
άρθρου ορίζεται το ποσό των 3,00 €. 

2. Υπόχρεοι για την καταβολή των δικαιωμάτων του 
παρόντος άρθρου είναι τα φυσικά ή νομικά πρόσωπα, 
που κατά κυριότητα ή χρήση ασκούν την εκμετάλλευση 
των χερσαίων μέσων μεταφοράς. 

3. Από την καταβολή των δικαιωμάτων του παρόντος 
απαλλάσσονται τα χερσαία μέσα μεταφοράς που κα¬ 
ταβάλλουν τα δικαιώματα της περιπτώσεως α της πργ.1 
του επόμενου άρθρου. 

Άρθρο 26 

Δικαιώματα εισόδου και χρήσης λιμενικών 
εγκαταστάσεων από μέσα ξηράς. 

1. Τα μέσα ξηράς που εισέρχονται για εργασία ή πα¬ 
ροχή υπηρεσιών στους χερσαίους χώρους των λιμένων 

αρμοδιότητας του Οργανισμού καταβάλλουν δικαιώμα¬ 
τα υπέρ του Οργανισμού, ως εξής: 

α. Χερσαία μέσα (τράκτορες, ρυμουλκούμενα, φορ¬ 
τηγά κλπ), μεταφοράς φορτίων, 500 € ετησίως ή 80 € 
μηνιαίως. 

β. Μηχανήματα παροχής φορτοεκφορτωτικού έργου 
(γερανοί, ανυψωτικά, κλπ), 500 € ετησίως ή 80 € μηνι¬ 
αίως ή 5,00 € ανά αδιαίρετη ημέρα. 

γ. Οχήματα παροχής υπηρεσιών και εφοδιασμού πλοί- 
ων:150 € ετησίως ή 20 € μηνιαίως ή 2,00 € ανά αδιαίρετη 
ημέρα. 

δ. Βυτιοφόρα οχήματα εφοδιασμού πλοίων με καύσιμα: 
0,20 € ανά τόνο. 

ε. Βυτιοφόρα οχήματα υδροδότησης πλοιών: 0,10 € 
ανά τόνο. 

2. Υπόχρεοι για την καταβολή των δικαιωμάτων του 
παρόντος άρθρου είναι τα φυσικά ή νομικά πρόσωπα, που 
κατά κυριότητα ή χρήση ασκούν την εκμετάλλευση των 
αναφερομένων στην πργ.1 οχημάτων και μηχανημάτων. 

Άρθρο 27 

Διατάξεις υπολογισμού και καταβολής δικαιωμάτων 
Κεφαλαίου Δ'. 

1. Για τον υπολογισμό και τη βεβαίωση των δικαιωμά¬ 
των του παρόντος κεφαλαίου που αφορούν στην διακίνη¬ 
ση και των χειρισμό εν γένει των πάσης φύσεως φορτίων, 
λαμβάνονται υπόψη τα επίσημα παραστατικά στοιχεία 
αυτών. Τέτοια είναι η τελωνειακή διασάφηση, οι εντολές 
φόρτωσης, εκφόρτωσης, μεταφόρτωσης, παράδοσης κλπ, 
τα δηλωτικά εμπορευμάτων, τα ζυγολόγια καθώς και 
κάθε άλλο επίσημο και νομίμως εκδοθέν παραστατικό. 

2. Υπόχρεοι καταβολής των δικαιωμάτων του παρό¬ 
ντος κεφαλαίου, εκτός των περιπτώσεων που αυτοί 
ορίζονται ειδικά με διατάξεις άλλων άρθρων, είναι οι 
πλοιοκτήτες, οι εκτελωνιστές, οι ναυτικοί πράκτορες, οι 
παραλήπτες των φορτίων, οι φορτωτές των φορτίων ή 
κάθε άλλο φυσικό ή νομικό πρόσωπο για λογαριασμό 
του οποίου εκτελούνται οι εργασίες χειρισμού των φορ¬ 
τίων και κάθε άλλη παρεχόμενη υπηρεσία. 

3. Η εξόφληση των δικαιωμάτων του παρόντος κεφα¬ 
λαίου, εκτός των περιπτώσεων που ρυθμίζονται διαφο¬ 
ρετικά με διατάξεις άλλων άρθρων, γίνεται το αργότερο 
εντός τριάντα (30) εργασίμων ημερών από την έκδοση 
του κατά περίπτωση παραστατικού από την αρμόδια 
υπηρεσία του Οργανισμού. Μετά την πάροδο της προ¬ 
θεσμίας ο οφειλέτης επιβαρύνεται με τις νόμιμες προ¬ 
σαυξήσεις και τυγχάνουν εφαρμογής οι διατάξεις περί 
είσπραξης δημοσίων εσόδων. 

4. Όλες οι τιμές των δικαιωμάτων του παρόντος κε¬ 
φαλαίου επιβαρύνονται με τον προβλεπόμενο κατά πε¬ 
ρίπτωση, φόρο προστιθέμενης αξίας. 

ΚΕΦΑΛΑΙΟ Ε'- ΔΙΚΑΙΩΜΑΤΑ ΕΠΙ ΠΑΡΟΧΩΝ ΑΠΟ 
ΔΙΚΤΥΑ 

Αρθρο 28 

Δικαιώματα παροχής ύδατος. 

1. Για τα πλοία, πλωτά ναυπηγήματα κατά την έννοια 
του παρόντος κανονισμού και τα πλοία του Ν.4256/2014, 
που υδροδοτούνται στους λιμένες αρμοδιότητας του 
Οργανισμού καθορίζεται δικαίωμα παροχής ύδατος στο 
ποσό των τεσσάρων (4,00) € ανά κυβικό μέτρο με ελά¬ 
χιστη χρέωση κατανάλωσης τα πέντε (5) κυβικά μέτρα. 

2. Γ ια τις πάσης φύσεως εγκαταστάσεις που λειτουρ¬ 
γούν εντός των χερσαίων ζωνών των λιμένων αρμο¬ 


διότητας του Οργανισμού και υδροδοτούνται από το 
δίκτυο του Οργανισμού κατόπιν αιτήσεώς τους, καθο¬ 
ρίζεται δικαίωμα παροχής ύδατος στο ποσό των τεσ¬ 
σάρων (4,00) € ανά κυβικό μέτρο με ελάχιστη χρέωση 
κατανάλωσης τα δέκα (10) κυβικά μέτρα το τρίμηνο. Το 
κόστος των πάσης φύσεως υλικών που απαιτούνται για 
την σύνδεση και την υδρομέτρηση καθώς και η συντή¬ 
ρηση αυτών επιβαρύνουν τον αιτούντα. 

3. Οι τιμές των δικαιωμάτων του παρόντος άρθρου 
επιβαρύνονται με τον προβλεπόμενο κατά περίπτωση, 
φόρο προστιθέμενης αξίας. 

Αρθρο 29 

Δικαιώματα παροχής ηλεκτρικής ενέργειας. 

1. Πλοία, πλωτά ναυπηγήματα κατά την έννοια του πα¬ 
ρόντος κανονισμού και πλοία του Ν.4256/2014, που τους 
παρέχεται ηλεκτρική ενέργεια από τους εγκατεστημέ¬ 
νους διανομείς του Οργανισμού (ΡίΠατε) καταβάλλουν 
ως δικαίωμα παροχής 0,40 € ανά ΙόΛ/Ιτ. 

2. Πλοία, πλωτά ναυπηγήματα και λοιποί τρίτοι χρή¬ 
στες (γραφεία, κυλικεία, λοιπές εγκαταστάσεις ξηράς) 
που τους παρέχεται ηλεκτρική ενέργεια από τα δίκτυα 
του Οργανισμού στους χώρους αρμοδιότητάς του με 
χρήση ενδιάμεσων μετρητών καταβάλλουν ως δικαίωμα 
παροχής 0,35 € ανά Κ\Λ/Ιτ 

3. Όταν η παροχή απαιτεί υποδομές πέραν των υφι¬ 
σταμένων, η μέριμνα για την ορθή,σύννομη και ασφα¬ 
λή εγκατάσταση καθώς και το κόστος εγκατάστασης, 
λειτουργίας και συντήρησης βαρύνει τους ενδιαφερο¬ 
μένους χρήστες. 

ΜΕΡΟΣ ΤΡΙΤΟ- ΤΕΛΙΚΕΣ ΔΙΑΤΑΞΕΙΣ 

Αρθρο 30 
Τελικές Διατάξεις. 

1. Με αποφάσεις του Δ.Σ. κατόπιν εισηγήσεως του Διευθύ- 
νοντος Συμβούλου, ο Οργανισμός μπορεί να εκδίδει εγκυ¬ 
κλίους σχετικές με την ρύθμιση ζητημάτων που αφορούν 
σε πάσης φύσεως λεπτομέρειες συναφείς με την εφαρμογή 
του παρόντος κανονισμού με εξαίρεση ζητήματα που αφο¬ 
ρούν στον καθορισμό των τιμών, τελών και δικαιωμάτων. 

2. Η βεβαίωση και η είσπραξη των πάσης φύσεως τε¬ 
λών και δικαιωμάτων, που επιβάλλονται σε τρίτους υπέρ 
του Οργανισμού, θα γίνεται από τις αρμόδιες υπηρεσίες 
του Οργανισμού. 

3. Με την έναρξη ισχύος του παρόντος, καταργείται 
κάθε άλλη διάταξη αντίθετη με τις διατάξεις του πα¬ 
ρόντος Κανονισμού και που αναφέρεται σε θέματα που 
ρυθμίζονται από αυτόν. 

Άρθρο 31 
Έναρξη ισχύος. 

Η ισχύς του παρόντος κανονισμού αρχίζει δύο (2) μή¬ 
νες μετά την ημερομηνία δημοσίευσής του στην Εφη¬ 
μερίδα της Κυβερνήσεως. 

Η απόφαση αυτή, να δημοσιευθεί στην Εφημερίδα 
της Κυβερνήσεως και η ισχύς της αρχίζει δύο (2) μήνες 
μετά την ημερομηνία δημοσίευσής του στην Εφημερίδα 
της Κυβερνήσεως. 

Πειραιάς, 6 Οκτωβρίου 2014 

